שינג'יאנג

שׂינְגְ'יָאנְג (בסינית: 新疆; בפין-יין: Xīnjiāng; באויגורית: شىنجاڭ/Shinjang - שִׁינְגָ'אנְג) הוא מחוז אוטונומי בצפון-מערב סין. המחוז משתרע על פני כ-1.64 מיליון קמ"ר, מה שהופך אותו למחוז הגדול ביותר בשטחו במדינה.

בירת המחוז היא אוּרוּמְצִ'י, שחווה מאז שנות ה-90 של המאה ה-20 פריחה כלכלית ודמוגרפית אדירה הודות לפיתוח סיני מואץ של הפריפריה.

בעבר היה המחוז חלק חשוב בנתיבי דרכי המשי, כשהערים קָאשְׁגָאר במערב וטוּרְפָּאן בצפון הן הידועות ביותר בהקשר זה, ומהוות עד היום מפגש בין-תרבותי בסְפָר המדבר. בנוסף למגוון התרבותי, המחוז מאופיין גם בתוואי נוף ייחודי של הרים ואגמים אלפיניים מחד גיסא (למשל אגם קארקול) ומדבר טַקְלַה מַקָאן, מן הצחיחים בעולם, מאידך גיסא.

המחוז מורכב גאוגרפית משלושה רכסי הרים ושני אגנים: הרי קונלון בדרום, צפונית לו אגן טארים ומדבר טקלה מקאן, עד הרי טיין שאן, ובצפון אגן ג'ונגגאר עד הרי אלטאי. במערב ניצב הרכס הגבוה קארקוראם ובו הפסגה הגבוהה ביותר במחוז, פסגת K2, שמתנשאת לגובה 8,611 מטרים, היא השנייה בגובהה בעולם כולו.

המחוז ידוע בסין בתוצרת החקלאית שלו, במיוחד בענבים מטורפאן ובמלונים מ. כמו כן מגדלים במקום כותנה, תירס חמניות, חיטה, משי, אגוזים, וצאן. במחוז גם מרבצי נפט גדולים, ואף קיים צינור להובלתו עד שאנגחאי. המחוז משמש גם לניסויים גרעיניים באגם לופ נור.

דמוגרפיה
על פי מפקד האוכלוסין משנת 2020, התגוררו במחוז האוטונומי כ-25.85 מיליון תושבים. שינג'יאנג מוגדרת כאוטונומיה של האויגורים. זהו עם טורקי מוסלמי, הדומה בלשונו, בתרבותו ובמראהו לעמים ממרכז אסיה. השפה האויגורית קרובה לאוזבקית ולקזחית. בעקבות כך, האזור מכונה לעיתים קרובות טורקסטן, במיוחד בפי בדלנים. עם זאת, 41% מהאוכלוסייה במקום היא של בני האן שהיגרו למקום במהלך השנים, בעוד שהאויגורים מהווים כ-45%. קבוצות אתניות נוספות בשׂינג'יאנג הן קזחים – 7%, בני ח'ואי (סינים מוסלמים) – 5%, קירגיזים – 0.9%, מונגולים - 0.8%, ועוד. למרות שהמחוז הוא אוטונומיה אויגורית, יש בו נפות אוטונומיות של הקזחים, של המונגולים ושל בני ח'ואי.

ב החלה ממשלת סין בהפעלה של מדיניות אגרסיבית להקטנת הילודה האויגורית. קודם לכן לא אכפה הממשלה את מדיניות צמצום הילודה הסינית על האויגורים ונפוצו בקרבם משפחות מרובות ילדים. מגוון פעולות בנושא דוגמת מעצר של הורים למשפחות מרובות ילדים ושליחת ילדיהם לבתי יתומים, גרמו לירידה של למעלה מ-60% בין השנים 2015 ו-2018. סין מתמרצת הגעתם של בני האן למחוז, על ידי הקצאת קרקעות, במטרה להטות בהדרגה את הדמוגרפיה ולבטל את הרוב האויגורי.

האויגורים בשינג'יאנג

בעבר התקיימה לזמן קצר מדינה אויגורית בשם טורקיסטן המזרחית. העם האויגורי שואף בחלקו לשוב לעצמאות, ובתחילת שנות ה-90 אף פרצה התקוממות אלימה מוגבלת נגד השלטון, אך השלטון בבייג'ינג דיכא מהומות אלו במהירות. ב-5 ביולי 2009 פרצו בבירה אורומצ'י מהומות אלימות קשות על רקע אתני בין אויגורים ובין בני האן. על פי דיווחי מקורות רשמיים נהרגו בעימותים אלו 197 איש, מרביתם בני האן. ב-29 ביולי 2014 התבצע אירוע דקירה נוסף במחוז ובו נהרגו עשרות אזרחים.

לאחר תקופה ממושכת של מאורעות אלימים אלו, היחס של השלטון הסיני לאויגורים הפך לאגרסיבי יותר.

הממשלה כלאה ללא משפט מיליוני אויגורים במחנות חינוך מחדש, ביניהם גם מולות (אימאמים) מוכרים. דיווחים שונים מעידים על מעשי עינויים כחלק מניסיון להרחיק את האסירים מזהותם האתנית ומאמונתם המוסלמית.

מהלכים נוספים שבוצעו על מנת להחליש את הזהות האתנית הלא-סינית של האויגורים כללו גם את הפסקת לימודה של השפה האויגורית בבתי הספר, איסור על פעילות דתית בציבור, איסור על סוגי התכנסויות מסוימים, וכן צילומי לוויין מערביים תיעדו הרס של בתי קברות מקומיים בידי גורמים ממשלתיים.

בעקבות דיווחים אלו ואחרים הטילה ממשלת ארצות הברית סנקציות כלכליות על סין, כחלק ממלחמת הסחר בין המדינות. עם התפתחות הטכנולוגיה של העשור השני של המאה ה-21, הקימה ממשלת סין מערך ריגול המוני בשינג'יאנג, הכולל פריסה רחבה במיוחד של מצלמות עם טכנולוגיית זיהוי פנים וזיהוי תנועה, תחנות משטרה וציוד האזנה, לצד רישום מפורט של התושבים מבחינת מידע ביומטרי, תמונות, במקרים מסוימים גם רישום ביולוגי המבוסס על איברים פנימיים וכן מעקב כללי אחר התנהגויות הנחשבות "חשודות" דוגמת כניסה לבית דרך דלת אחורית או יצירת קשר עם קרובי משפחה מחוץ לסין.

הגבלות נוספות על האוכלוסייה האויגורית כללו את סגירת שוקי הלילה, איסוף הדרכונים שחולקו בעבר לתושבים כך שלא יוכלו לצאת מהמדינה, וכן בכל כניסה לנפה או עיר נערכים בידוקים מפלים בין אויגורים להאנים.

היסטוריה

ישנו תיעוד מהמאה ה-2 לפנה"ס לנוכחות סינית בחלקים מהאזור. שליטה חלקית והשפעה, נמשכו לאורך כמה מאות שנים.

בתקופת האימפריה הרומית, דרכי המשי שעברו באזור היו נתיבים חשובים בין האימפריה הרומית להודו וסין במזרח הרחוק. עם נפילת האימפריה הרומית פחת השימוש בדרכי המשי, ובמחוז הייתה תנועה לא סדירה של שבטים פרוטו-מונגוליים וגקטורקיים.

החל מסביבות המאה ה-7 חזרה אימפריית טאנג הסינית לשלוט באופן חלקי באזור כחלק מניסיונותיה של סין להתרחב מערבה.

במהלך המאה ה-9 החלה השושלת הקרא-ח'אנית להדק את שליטתה באזור, כשהקימה באזור שׂינג'יאנג את הממלכה הטורקית המוסלמית הראשונה. בהמשך עלתה להנהגה השושלת הקרא-חיטאנית.

ב השתלטה על השטח האימפריה המונגולית, כחלק ממסעות הכיבוש האדירים שלה. תחת "השלום המונגולי" פרחו דרכי המסחר ברחבי האימפריה ובכללן דרכי המשי העוברות במחוז. בערך בשנת 1273–1274 מרקו פולו ביקר במחוז ותיאר בכתביו את העיר קאשגאר, אותה כינה בכתביו "קאסקאר". בתיאוריו ציין שבעיר ישנה אוכלוסייה מכובדת של נוצרים נסטוריאנים, שהיו להם כנסיות משלהם.

ב המירה ההנהגה המקומית את דתה לאסלאם, והחלה נוכחות משמעותית לדת האסלאם באזור, אשר קיימת גם במאה ה-21. בשנים 1389–1390 הוחרבה העיר קאשגאר, לצד יישובים נוספים בסביבה, כחלק ממסע הכיבושים של טימור, והאזור סבל מתקופה ממושכת של מלחמה ואי-יציבות.

בתחילת המאה ה-16 השתלטה אימפריה מונגולית נוספת, מוגוליסטאן, על מחוז שׂינג'יאנג, ובשנת 1514 הוחרבה קאשגאר פעם נוספת כחלק ממסע כיבושים. הפעם העיר בוצרה במהירות, והייתה למשך זמן ממושך בשליטת השבטים המונגולים האויגורים והזונגארים.

ב החלו הסינים בסדרת מאבקים עם השליטים המקומיים, ולבסוף בשנת 1759 השלימו המאנצ'ו של שושלת צ'ינג את כיבוש השטח מידי השבטים המונגוליים, תוך מעשי אלימות קשים – בעיקר כלפי השבטים הזונגארים – לרבות טבח על בסיס אתני וחלוקת הנשים והילדים כשלל.

בתחילת ובאמצע המאה ה-20 קמו מחאות אויגוריות, שכונו הסכסוך בשינג'יאנג, נגד השליטה הסינית המאוד רופפת באזור. סכסוך זה בא לידי ביטוי בסדרת עימותים מזוינים בין התושבים האויגורים של המחוז לבין השלטונות הסיניים.

חלוקה מנהלית
המחוז האוטונומי שינג'יאנג מחולק לארבע נציבויות עירוניות, חמש נציבויות אוטונומיות, חמש נציבויות שאינן עירוניות או אוטונומיות ועשר נפות עירוניות המנוהלות ישירות על ידי המחוז:
חלוקה מנהלית של שינג'יאנגשםכתב סיניפין-ייןאויגורית (כתב ערבי)אויגורית (כתב לטיני)אוכלוסייה (מפקד 2020)שטחצפיפותהעיר אוּרוּמְצִ'י (ווּלוּמוּצִ'י)乌鲁木齐市Wūlŭmùqí Shìئۈرۈمچى شەھىرىÜrümchi Shehiri4,054,36913,775294.3העיר קָארָאמָאי (קֶלָאמָה-יִי)克拉玛依市Kèlāmăyī Shìقاراماي شەھىرىQaramay Shehiri490,3487,15868.50העיר טוּרְפָּאן (טוּלוּפָֿאן)吐鲁番市Tŭlŭfān Shìتۇرپان شەھىرىTurpan Shehiri693,98869,7509.950העיר הָאמִי (קוּמוּל)哈密市Hāmì Shìقۇمۇل شەھىرىQumul Shehiri673,383137,2634.906הנציבות האוטונומית צָ'אנְגְגִ'י של החְווֵי (סָאנְגִ'י)昌吉回族自治州Chāngjí Huízú Zìzhìzhōuسانجى خۇيزۇ ئاپتونوم ئوبلاستىSanji Xuyzu Aptonom Oblasti1,613,58573,45221.97הנציבות האוטונומית המונגולית בּוֹרְטָאלָה (בּוֹ'אֶרְטָאלָה)博尔塔拉蒙古自治州Bó'ĕrtălā Mĕnggŭ Zìzhìzhōuبورتالا موڭغۇل ئاپتونوم ئوبلاستىBortala Mongghul Aptonom Oblasti433,46723,91018.13הנציבות האוטונומית המונגולית בָּאייָנְגוֹל (בָּאיִינְגוֹלִין (באויגורית); בָּאיִינְגְווֹלֶנְג (בסינית))巴音郭楞蒙古自治州Bāyīnguōléng Mĕnggŭ Zìzhìzhōuبايىنغولىن موڭغۇل ئاپتونوم ئوبلاستىBayingholin Mongghul Aptonom Oblasti1,509,233469,6023.214נציבות אָקְסוּ (אָקֶסוּ)阿克苏地区Ākèsū Dìqūئاقسۇ ۋىلايىتىAqsu Wilayiti2,714,422125,47521.63הנציבות האוטונומית הקירגיזית קִיזִילְסוּ (קֶדְזְה-לֶסוּ)克孜勒苏柯尔克孜自治州Kèzīlèsū Kē'ĕrkèzī Zìzhìzhōuقىزىلسۇ قىرغىز ئاپتونوم ئوبلاستىQizilsu Qirghiz Aptonom Oblasti622,22269,7798.917נציבות קָאשְׁגָאר (קֶשְׁקֶר (באויגורית); קָאשְׁה (בסינית))喀什地区Kāshí Dìqūقەشقەر ۋىلايىتىQeshqer Wilayiti4,496,377100,59844.70נציבות חוֹטָאן (חוֹטֶן (באויגורית); חֶטְייֵן (בסינית))和田地区Hétián Dìqūخوتەن ۋىلايىتىXoten Wilayiti2,441,231247,2729.873הנציבות האוטונומית הקזחית אִילִי (יִילִי)伊犁哈萨克自治州Yīlí Hāsàkè Zìzhìzhōuئىلى قازاق ئاپتونوم ئوبلاستىIli Qazaq Aptonom Oblasti2,778,86954,69050.81נציבות טָאצֶ'נְג (טָארְבָּאגָאטָאי)塔城地区Tăchéng Dìqūتارباغاتاي ۋىلايىتىTarbaghatay Wilayiti1,108,74794,53111.73נציבות אָלְטָאי (אָלֶטָאי)阿勒泰地区Ālètài Dìqūئالتاي ۋىلايىتىAltay Wilayiti648,173116,8405.548העיר שְׁה-חֶדְזֶה (שִׁיחֶנְזֶה)העיר אָרָאל (אָלָא'אֶר)העיר טוּמְשׁוּק (טוּמוּשׁוּקֶה)העיר ווּגְ'יָאצ'וּ'העיר בֵּייטוּןהעיר טְיֵה-מֶנְגְוָאן (בָּאשֶׁגִים)העיר שְׁוָאנְגְחֶה (קוֹשׁוֹגוּז)העיר קוֹקְדָאלָה (קֶקֶדָאלָה)העיר קוּנְיוּ' (קוּרוּמְקָאשׁ)העיר חוּיָאנְגְחֶה石河子市阿拉尔市图木舒克市五家渠市北屯市铁门关市双河市可克达拉市昆玉市胡杨河市Shíhézi ShìĀlā'ĕr ShìTúmùshūkè ShìWŭjiāqú ShìBěitún ShìTiěménguān ShìShuānghé ShìKěkèdálā ShìKūnyù ShìHúyánghé Shìشىخەنزە شەھىرىئارال شەھىرىتۇمشۇق شەھىرىۋۇجياچۈ شەھىرىبەيتۈن شەھىرىباشئەگىم شەھىرىقوشئۆگۈز شەھىرىكۆكدالا شەھىرىقۇرۇمقاش شەھىرىخۇياڭخې شەھىرىShixenze ShehiriAral ShehiriTumshuq ShehiriWujyachü ShehiriBeytün ShehiriBashegim ShehiriQoshögüz ShehiriKökdala ShehiriQurumqash ShehiriXuyangxë Shehiri1,573,93126,41059.60

ראו גם
 הסכסוך בשינג'יאנג

קישורים חיצוניים


 סינג'יאנג - סקירה כללית, מתוך אתר הרדיו הבינלאומי של סין בעברית




 השמדת האויגורים 

ביאורים

הערות שוליים

*
קטגוריה:הרפובליקה העממית של סין: אזורים אוטונומיים
קטגוריה:מדינות טורקיות
קטגוריה:חבלי ארץ במחלוקת
קטגוריה:מדינות וטריטוריות שהוקמו ב-1955